Neuvoston 30 päivänä marrakuuta 1995 vahvistama YHTEINEN KANTA (EY) N:o 31/95 Euroopan parlamentin ja neuvoston päätöksen tekemiseksi Euroopan yhteisön neljännestä puiteohjelmasta (1994-1998) tutkimusta, teknologista kehittämistä ja esittelyä koskevien toimien osalta tehdyn päätöksen N:o 1110/94/ETY mukauttamisesta Itävallan, Ruotsin kuningaskunnan ja Suomen tasavallan Euroopan unioniin liittymisen vuoksi



Virallinen lehti nro C 353 , 30/12/1995 s. 0046



Neuvoston 30 päivänä marraskuuta 1995 vahvistama YHTEINEN KANTA (EY) N:o 31/95 Euroopan parlamentin ja neuvoston päätöksen tekemiseksi Euroopan yhteisön neljännestä puiteohjelmasta (1994-1998) tutkimusta, teknologista kehittämistä ja esittelyä koskevien toimien osalta tehdyn päätöksen N:o 1110/94/EY mukauttamisesta Itävallan tasavallan, Ruotsin kuningaskunnan ja Suomen tasavallan Euroopan unioniin liittymisen vuoksi (95/C 353/03) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 130 i artiklan 1 ja 2 kohdan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), toimivat perustamissopimuksen 189 b artiklassa määrättyä menettelyä noudattaen(3), sekä katsovat, että Euroopan parlamentti ja neuvosto hyväksyivät päätöksellä N:o 1110/94/EY(4) neljännen puiteohjelman vuosiksi 1994-1998; kyseisen päätöksen 1 artiklan 3 kohdassa määrätään, että suurin kokonaismäärä, jolla yhteisö osallistuu neljännen puiteohjelman rahoitukseen, on 11 046 miljoonaa ecua, josta 5 472 miljoonaa ecua on määrätty kaudeksi 1994-1996 ja 5 574 miljoonaa ecua kaudeksi 1997-1998, perustamissopimuksen 130 i artiklan 2 kohdassa määrätään, että puiteohjelmaa mukautetaan tai täydennetään tilanteen kehityksen mukaisesti; Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi on tarpeen mukauttaa yhteisön tutkimuksen ja kehityksen rahoitus, sillä sekä siihen osoitetut että sen kautta maksettavat yhteisön menot kasvavat, Euroopan talousalueesta tehdyn sopimuksen nojalla nämä kolme valtiota ovat jo osallistuneet yhteisön tutkimusta, teknologista kehittämistä ja esittelyä koskevaan toimintaan rahoitusosuudellaan, joka on otettu Euroopan yhteisöjen yleiseen talousarvioon, jossa niiden osuudet on määritelty tutkimus- ja kehittämistoimiin osoitettuihin menoihin liittyviksi "lisäsitoumuksiksi", tämä päätös koskee ainoastaan niitä määriä, jotka on mukautettava Itävallan, Suomen ja Ruotsin liittymisen vuoksi, eikä sillä muuteta teknisiä ja tieteellisiä tavoitteita, painopisteitä, eri alojen toimintoja ja valintaperusteita koskevia eikä muita neljännessä puiteohjelmassa annettuja määräyksiä, tämän seurauksena koko puiteohjelman rahoituksen enimmäismäärää olisi korotettava ja lisämäärärahat olisi jaettava aiemmin vahvistetussa suhteessa neljän toimenpidekokonaisuuden kesken; tätä tasasuhtaisen jaon periaatetta olisi myös sovellettava kaikkien puiteohjelmassa määrättyjen toimien täytäntöönpanoon perustamissopimuksen 130 i artiklan 3 kohdan mukaisesti, ja päätös N:o 1110/94/EY ja Euroopan atomienergiayhteisöä koskevasta yhteisön tutkimus- ja koulutustoiminnan puiteohjelmasta (1994-1998)(5) 26 päivänä huhtikuuta 1994 tehty neuvoston päätös 94/268/Euratom tehtiin samanaikaisesti ja samaksi kaudeksi; päätökset näiden kahden puiteohjelman mukauttamisesta on myös tehtävä samalla kertaa ja samaksi kaudeksi,OVAT PÄÄTTÄNEET SEURAAVAA: Ainoa artikla Muutetaan päätös N:o 1110/94/EY seuraavasti: 1) Korvataan 1 artiklan 3 kohdassa olevat määrät seuraavasti: "11 046" määrällä "11 764" "5 472" määrällä "5 449" "5 574" määrällä "6 315" ja "11 641" määrällä "12 359". 2) Korvataan liite I tämän päätöksen liitteellä. Tehty . . . Euroopan parlamentin puolesta Puhemies Neuvoston puolesta Puheenjohtaja (1) EYVL N:o C 142, 8.6.1995, s. 16 (2) EYVL N:o C 256, 2.10.1995, s. 12 (3) Euroopan parlamentin lausunto annettu 12 päivänä heinäkuuta 1995 (ei vielä julkaistu Euroopan yhteisöjen virallisessa lehdessä), neuvoston yhteinen kanta vahvistettu . . . (ei vielä julkaistu Euroopan yhteisöjen virallisessa lehdessä) ja Euroopan parlamentin päätös tehty . . . (ei vielä julkaistu Euroopan yhteisöjen virallisessa lehdessä). (4) EYVL N:o L 126, 18.5.1994, s. 1 (5) EYVL N:o L 115, 6.5.1994, s. 31 LIITE "LIITE I >TAULUKON PAIKKA> >TAULUKON PAIKKA> " NEUVOSTON PERUSTELUT I. JOHDANTO Komissio toimitti 26 päivänä huhtikuuta 1995 ehdotuksen päätökseksi neljättä TTK-puiteohjelmaa koskevan päätöksen N:o 1110/94/EY mukauttamisesta Itävallan, Ruotsin ja Suomen Euroopan unioniin liittymisen vuoksi(1). Yllä mainittu ehdotus perustuu EY:n perustamissopimuksen 189 b artiklaan, ja sitä koskeva päätös on sen vuoksi tehtävä yhteispäätösmenettelyä noudattaen. Euroopan parlamentti toimitti 12 päivänä heinäkuuta 1995 ehdotusta koskevan lausuntonsa. Talous- ja sosiaalikomitea antoi 5 päivänä heinäkuuta 1995 lausuntonsa. II. NEUVOSTON YHTEINEN KANTA Neuvosto hyväksyi yhteisen kantansa ehdotuksesta päätökseksi päätöksen N:o 1110/94/EY mukauttamisesta 30 päivänä marraskuuta 1995(2). Neuvosto noudatti seuraavia perusteluja muodostaessaan yhteistä kantaansa: a) tarvetta varmistaa yhteisön tutkimustoimien jatkuvuus ja pitää kiinni siitä TTK-panostuksesta, jonka EY kokonaisuutena antaa. Tässä suhteessa on Euroopan unionin laajentumisesta aiheutuneet lisävaatimukset otettu täysin huomioon, samoin kuin ne yhteisön tutkimusohjelmien rahoitusosuudet, jotka kolme uutta jäsenvaltiota jo ovat ETA-sopimuksen nojalla maksaneet, b) tarvetta pysyä nykyisten rahoitusnäkymien (3 otsake, "sisäiset politiikat") asettamissa rajoissa, sellaisina kuin ne ovat toimielinten välillä 29 päivänä marraskuuta 1994 käydyn kolmen osapuolen vuoropuhelun perusteella kolmen uuden jäsenvaltion Euroopan unioniin liittymisen huomioon ottamiseksi mukautettuina, c) tarvetta noudattaa Euroopan parlamentin ja neuvoston niiden neljättä TTK-puiteohjelmaa hyväksyessä määräämiä painopisteitä rajoittamalla tämä sopeuttaminen pelkästään teknisiin, laajentuneen unionin edellyttämiin mukautuksiin. Näiden perustelujen osassa A selvitetään neuvoston kantaa komission ehdotukseen, osassa B esitetään neuvoston vastaukset Euroopan parlamentin ehdottamiin tarkistuksiin. A. NELJÄNNEN PUITEOHJELMAN MUKAUTTAMISTA KOSKEVAN EHDOTUKSEN PÄÄPIIRTEET 1. Kokonaismäärä Neuvosto päätti yllä mainitut perusteet huomioon ottaen korottaa puiteohjelman kokonaismäärärahaa 6,5 prosentilla, joka on luku, joka saadaan, kun tutkimustoimintaan lisätään 6,87 prosenttia ja siihen liittyviin henkilöstö- ja hallintomenoihin lisätään keskimäärin enintään 4 prosenttia. Tämä johtaa 718 miljoonan ecun kokonaislisäykseen(3). Neuvosto muistuttaa, että 6,87 prosenttia on täsmälleen sama määrä kuin kolmen uuden jäsenvaltion rahoitusosuus tutkimuksen puiteohjelmiin vuonna 1994. Yhteinen kanta takaa siten TTK:n kokonaispanostuksen jatkumisen laajentuneessa unionissa samalla kun se on tämänhetkisen talousarvion kokonaistilanteen mukainen. 2. Henkilöstö- ja hallintokulut Neuvoston (tutkimus) 9 päivänä kesäkuuta 1995 pitämässä istunnossa komission antama sitoumus, joka oli vastaus neuvoston ilmaisemaan huoleen siitä, että lisääntyneitä määrärahoja jaettaessa etusija olisi annettava varsinaisille tutkimustoimille, kuvastuu tutkimustoimintaan (6,87 prosenttia) sekä henkilöstö- ja hallintokuluihin (keskimäärin enintään 4 prosenttia) sovelletuissa erilaisissa prosenttimäärissä. Komission jäsen Cresson otti tuolloin tehtäväkseen huolehtia yhteisön TTK-toimien jatkuvan tehokkaan hallinnon varmistamisesta sekä henkilöstö- ja hallintokulujen nousun pitämisestä merkittävästi alle 7 prosentin. 3. Tasasuhtaisuuden periaate Neljännessä puiteohjelmassa asetettujen painopisteiden noudattamisen varmistamiseksi ja sekä komission että Euroopan parlamentin jo ilmaisemien näkemysten mukaisesti neuvosto katsoo, että mukauttaminen tulisi toteuttaa tiukan tasasuhtaisesti. Tässä tarkoituksessa päätöksen neljännessä ja viidennessä johdanto-osan kappaleessa määrätään, että lisämäärärahat olisi jaettava tasasuhtaisesti puiteohjelman neljän toimenpidekokonaisuuden kesken sekä että tasasuhtaisuuden periaatetta olisi myös sovellettava kaikkien puiteohjelmassa määrättyjen toimien täytäntöönpanoon (siis yksittäisten ohjelmien sisällä). B. EUROOPAN PARLAMENTIN ESITTÄMÄT MUUTOKSET Euroopan parlamentti hyväksyi 12 päivänä heinäkuuta 1995 kaksi muutosta komission antamaan ehdotukseen. Nämä muutokset koskevat - seitsemän prosentin korotuksen soveltamista myös siihen 595 miljoonan ecun varaukseen, joka on varattu mahdolliseksi lisämäärärahaksi puiteohjelmaan vuodelle 1996 (päätöksen N:o 1110/94/EY 1 artiklan 3 kohta)(4), - hieman muunnettua jakautumista puiteohjelman kahden kauden (1994-1996 ja 1997-1998) välillä, mikä sopii paremmin yhteen vuodelle 1996 tehdyn alustavan talousarvioesityksen kanssa. Neuvosto hyväksyy Euroopan parlamentin jälkimmäisen tarkistuksen ja on sen mukaisesti muuntanut määrärahojen jakautumista puiteohjelman kahden kauden välillä(5).Neuvosto on päättänyt olla hyväksymättä ensiksi mainittua Euroopan parlamentin tarkistusta, joka koskee 7 prosentin lisäystä mahdolliseen lisämäärärahaan vuodelle 1996. Tältä osin neuvosto on noudattanut komission alkuperäisen ehdotuksen perusteluja ja katsoo, että mahdollista lisämäärärahaa koskeva kysymys on erillinen asia, jota tulisi käsitellä myöhemmin komission erillisen ehdotuksen pohjalta. Tämän vuoksi neuvosto ja komissio ovat merkinneet neuvoston pöytäkirjaan seuraavan lausuman: "Neuvosto ja komissio toteavat, että tämä neljännen TTK-ohjelman mukauttaminen ei millään tavoin rajoita ennakolta määrärahojen enimmäismäärän tarkistamista, jonka neuvosto ja Euroopan parlamentti päätöksen N:o 1110/94/EY 1 artiklan 3 kohdan mukaisesti tekevät komission ehdotuksen pohjalta 30 päivänä kesäkuuta 1996 mennessä, eikä mahdollisuutta näiden määrärahojen korottamiseen." Neuvosto katsoo, että tämä lausuma kuvastaa myös Euroopan parlamentin huolta siitä, että lisämäärärahaa koskeva keskustelu käytäisiin ajoissa, ja sen vuoksi esittää, että Euroopan parlamentti voisi yhtyä tähän lausumaan. (1) Samana päivänä komissio antoi myös Euratomin perustamissopimuksen 7 artiklaan perustuvan ehdotuksen neuvoston päätökseksi Euroopan atomienenergiajärjestöä koskevasta yhteisön tutkimus- ja koulutustoiminnan puiteohjelmasta (1994-1998) tehdyn päätöksen 94/268/Euratom mukauttamisesta Itävallan tasavallan, Ruotsin kuningaskunnan ja Suomen tasavallan Euroopan unioniin liittymisen vuoksi. Neuvosto päätti pyytää Euroopan parlamentilta suuntaa-antavan lausunnon myös tästä ehdotuksesta; Euroopan parlamentti toimitti lausuntonsa 12 päivänä heinäkuuta 1995. (2) Samalla neuvosto merkitsi tiedoksi yhteisymmärryksen Euratomin puiteohjelman mukauttamista koskevasta päätösehdotuksesta, lähtien siitä, että tämän päätöksen lopullinen hyväksyminen tapahtuisi samalla kun tehdään EY:n päätös neljännen TTK-puiteohjelman mukauttamisesta. Suunnitelma Euratom-päätökseksi on toimitettu tiedoksi Euroopan parlamentille. (3) Euratomin puiteohjelmaa kasvatetaan 82 miljoonalla eculla, jolloin kokonaislisäys on 800 miljoonaa ecua. (4) Euroopan parlamentti, jolta neuvosto pyysi lausuntoa myös Euratom-puiteohjelman mukauttamisehdotuksesta, hyväksyi 12 päivänä heinäkuuta 1995 samansuuntaisen tarkistuksen, jossa edellytetään 7 prosentin kasvun soveltamista päätöksen 94/268/Euratom 1 artiklan 3 kohdan mukaisesti myös kaavailtuun Euratom-puiteohjelman lisämäärärahaan. (5) Neuvosto on hyväksynyt myös samansuuntaisen Euroopan parlamentin tekemän muutoksen, joka koskee päätösehdotusta Euratomin puiteohjelman mukauttamisesta.